**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 14. (четрнаестој) седници, одржаној дана 23. новембра 2016. године, **УТВРЂУЈЕ**

**П Р Е Д Л О Г**

**ОДЛУКЕ О ОДРЕЂИВАЊУ ЗОНА И НАЈОПРЕМЉЕНИЈЕ ЗОНЕ НА ТЕРИТОРИЈИ ОПШТИНЕ ГАЏИН ХАН**

**УТВРЂУЈЕ СЕ** предлог Одлуке о одређивању зона и најопремљеније зоне на територији општине Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

 број: 06-523/16-III-2

У Гаџином Хану, 23. новембра 2016. године ПРЕДСЕДНИК

 Саша Ђорђевић

На основу члана 6. и 7а. и члана 38б. Закона о порезима на имовину („Службени гласник РС“, бр.26/2011,45/2002, 80/2002, 80/2002 - др.закон, 135/2004, 61/2007, 5/2009, 101/2010, 24/2011, 78/2011, 57/2012-уС,47/2013 и 68/2014- др. закон) и члана 39.став.1 тачка 3.Статута општине Гаџин Хан („Службени лист града Ниша“, бр. 63/2008,31/2011,46/2012 и 36/2013),

Скупштина општине Гаџин Хан , на седници одржаној дана 30. новембра 2016. године , донела је

**О Д Л У К У**

**О ОДРЕЂИВАЊУ ЗОНА И НАЈОПРЕМЉЕНИЈЕ ЗОНЕ НА ТЕРИТОРИЈИ ОПШТИНЕ ГАЏИН ХАН**

Члан 1.

 Овом одлуком утврђују се зоне и најопремљенија зона на територији општине Гаџин Хан, за утврђивање пореза на имовину.

Члан 2.

На територији општине Гаџин Хан одређују се две зоне у зависности од комуналне опремљености и опремљености јавним објактима, саобраћајној повезаности са централним деловима општине Гаџин Хан и другим садржајима у насељу.

Зоне одређене овом одлуком су: ЗОНА 1 и ЗОНА 2 .

Зона 1 је најпоремљенија зона у општини Гаџин Хан према критеријумима из става 1. овог члана.

Зона 1 обухвата насељена места територије општине Гаџин Хан: Гаџин Хан, Топоницу, Доњи Душник и Гркињу, односно подручја катастарских општина: Гаџин Хан, Топоница, Доњи Душник и Гркиња, а границе зоне су одређене границама катастарских општина на којима се простиру наведена насеља.

Зона 2 обухвата сва остала насељена места општине Гаџин Хан наведених у члану 3. Статута општине Гаџин Хан, а границе зоне су одређене границама катастарских општина које их обухватају.

Члан 3.

Ова Одлука ће се објавити у „Службеном листу општине Гаџин Хан“, а после ступања на снагу, објавиће се и на интернет страни општине Гаџин Хан – www.gadzinhan.rs.

Члан 4.

Ова Одлука ступа на снагу осмог дана од дана објављивања у „Службеном листу града Ниша”, а примењује се од 1. јануара 2016. године.

Број:06- 225/2016 - II

У Гаџином Хану, дана 30. новембра 2016. године

СКУПШТИНА ОПШТИНЕ ГАЏИН ХАН

 ПРЕДСЕДНИК,

 Драгослав Ранчић

**Образложење**

Чланом 38б. став1. Закона о порезима на имовину (у даљем тексту: Закон) прописано је да се порез на имовину утврђује за календарску годину применом одредаба закона , као и одлуке скупштине општине на чијој територији се имовина налази о стопама пореза на имовину , одлуке којом су одређене зоне и уккључујући и најопремљенију зону и акте о коефицијентима за непокретности у зонама, које важе на дан 15.децембар текуће године.

Примена одредаба члана 7а. став 4. Закона јединица локалне самоуправе дужна је да до 30. новембра текуће године објави акте којима се утврђују зоне, најопремљеније зоне, на начин на који се објављују њени општи акти , као и сваку промену тих аката.

Према члану 6. став 4. Закона јединица локалне самоуправе дужна је да на својој територији одреди најмање две зоне.Критеријуми за одређивање зона је комунална опремљеност и опремљеност јавним објектима, саобраћајна повезаност са централним деловима јединице локалне самоуправе, радним зонама и други садржаји у насељу. Чланом 3. одлуке одређен је минимални број зона (две) прописан законом како би се при одређивању просечне цене одређене врсте непокретности повећала вероватноћа испуњења законом прописаних услова за утврђивање исте. Наиме, закон прописује могућност утврђивања просечне цене по метру квадратном одговарајуће непокретности у случају постојања најмање три промета те непокретности у зони. Имајући у виду да је на територији општине Гаџин Хан тржиште непокретности неразвијено и да осим за пољопривредно земљиште број остварених промета осталих врста непокретности је готово спорадичан или чак и не постоји одредили смо минимална број зона како би зоне територијално максимално повећали и самим тим и повећали број промета по зони.

 Координатор одсека,

 Дејан Гроздановић